FSMART มาตามนัด! ตู้บุญเติมหนุนกำไร Q3/59 โตเกือบ 50%
FSMART มาตามนัด! ตู้บุญเติมหนุนกำไร Q3/59 โตเกือบ 50% มาที่ 104.07 ลบ. จากปีก่อนที่มีกำไร 70.65 ลบ. ขณะที่ 9 เดือนแรกมีกำไร 287.15 ลบ. เพิ่มขึ้น 47% จากปีก่อนที่มีกำไร 194.71 ลบ.
11 พ.ย. 2559

บริษัท ฟอร์ท สมาร์ท เซอร์วิส จำกัด (มหาชน) หรือ FSMART รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 104.07 ล้านบาท หรือมีกำไรสุทธิ 0.13 บาทต่อหุ้น เพิ่มขึ้น 47.31% จากช่วงเดียวกันของปีก่อนที่มีกำไรสุทธิ 70.65 ล้านบาท หรือมีกำไรสุทธิ 0.09 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 287.15 ล้านบาท หรือมีกำไรสุทธิ 0.36 บาทต่อหุ้น เพิ่มขึ้น 47.48% จากช่วงเดียวกันของปีก่อนที่มีกำไรสุทธิ 194.71 ล้านบาท หรือมีกำไรสุทธิ 0.24 บาทต่อหุ้น
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อน เนื่องจากบริษัทมีรายได้จากการเติมเงินออนไลน์ผ่าน “ตู้บุญเติม” มากขึ้น โดยรายได้ยังคงเติบโตไปในทิศทางเดียวกับการขยายจำนวนตู้เติมเงินที่เพิ่มขึ้น สำหรับตู้บุญเติมในไตรมาสนี้มีจำนวนทั้งสิ้น 85,656 ตู้ เพิ่มขึ้น 24,580 ตู้ หรือเพิ่มขึ้น 40% จากช่วงเดียวกันของปีก่อน